

**ประกาศคณะศึกษาศาสตร์**

**(ฉบับที่ /2562)**

**เรื่อง ประกาศรายชื่อบุคลากรดีเด่นเป็น “ศรีบัวแก้ว” คณะศึกษาศาสตร์ มหาวิทยาลัยขอนแก่น**

**ประจำปี พ.ศ. 2560 และพ.ศ. 2561**

**...........................**

ตามคำสั่งคณะศึกษาศาสตร์ ที่ 171/2559 ลงวันที่ 31 สิงหาคม พ.ศ. 2559 ได้แต่งตั้งคณะกรรมการดำเนินโครงการคัดเลือกและรับรางวัลสำหรับบุคลากรคณะศึกษาศาสตร์ มหาวิทยาลัยขอนแก่น เป็น   
**“ศรีบัวแก้ว”** โดยมีวัตถุประสงค์เพื่อเน้นในเรื่อง “จิตบริการนำมาสู่ความสำเร็จขององค์กร” ด้วยการกระตุ้นและเสริมแรงให้บุคลากรสายสนับสนุนคณะศึกษาศาสตร์ ที่น่าเป็นตัวอย่างให้ผู้อื่นได้เรียนรู้และปฏิบัติตามและเพื่อยกย่องเชิดชูเกียรติ ประกาศเกียรติคุณเป็นบุคคลดีเด่นนั้น

บัดนี้ คณะกรรมการพิจารณาคัดเลือกบุคลากรดีเด่น ได้ดำเนินการพิจารณาคัดเลือกบุคลากรดีเด่น  
เป็น**“ศรีบัวแก้ว”** ที่ได้รับการเสนอชื่อจากที่ประชุมบุคลากรสายสนับสนุนคณะศึกษาศาสตร์ และผ่านความเห็นชอบจากที่ประชุมคณะกรรมการดำเนินโครงการคัดเลือกและรับรางวัลสำหรับบุคลากรคณะศึกษาศาสตร์เป็น  
**“ศรีบัวแก้ว”** เมื่อวันที่ 27 พฤษภาคม พ.ศ. 2562

ฉะนั้น อาศัยอำนาจตามความในมาตรา 40 ในส่วนงานตามมาตรา 9 และมาตรา 85 แห่งพระราชบัญญัติมหาวิทยาลัยขอนแก่น พ.ศ. 2558 และคำสั่งมหาวิทยาลัยขอนแก่นที่ 5161/2558 ลงวันที่ 28 กรกฎาคม 2558 เรื่อง การมอบอำนาจให้ปฏิบัติการแทน จึงประกาศผลการพิจารณาคัดเลือกบุคลากรดีเด่น ประจำปี พ.ศ. 2560 และพ.ศ. 2561 ตามรายละเอียดดังนี้ :

1.รางวัลบุคลากรดีเด่นเป็น **“ศรีบัวแก้ว”** ประจำปี พ.ศ. 2560 ได้แก่ **นางสาวมัทนา บัวศรี** ตำแหน่งนักวิเคราะห์นโยบายและแผน ปฏิบัติการ สังกัดงานแผนและสารสนเทศ

2.รางวัลบุคลากรดีเด่นเป็น **“ศรีบัวแก้ว”** ประจำปี 2561 ได้แก่ **นางพอใจ รัตติสร้อย** ตำแหน่งนักวิชาการเงินและบัญชี ชำนาญการ สังกัดงานคลังและพัสดุ

อนึ่ง คณะศึกษาศาสตร์ จะได้จัดมอบรางวัลบุคลากรดีเด่นเป็น **“ศรีบัวแก้ว”** ดังกล่าว  
ขึ้นในวันที่ 6 มิถุนายน 2562 ณ ห้อง 1507 ชั้น 5 คณะศึกษาศาสตร์ มหาวิทยาลัยขอนแก่น

ประกาศ ณ วันที่ มิถุนายน พ.ศ. 2562